અત્યાર સુધી કયા કોસ્ટાર સાથે કામ કરવાની મજા આવી તે સવાલના જવાબમાં આલિયા કહે છે, મને તો મારા દરેક કોસ્ટાર સાથે કામ કરવાની મજા આવી, પરંતુ મારી જોડી કોની સાથે બેસ્ટ રહી તે અંગેનો નિર્ણય દર્શકોને લેવા દો. ‘કોફી વિથ કરણ’માં થયેલી આલિયાની ભૂલને લોકો છોડી રહ્યા નથી. આ માટે આલિયા કહે છે કે આ બાબત હવે મારી જિંદગીનો એક ભાગ બની ચૂકી છે અને તેના માટે હું તૈયાર છું. આ બધી વસ્તુઓ હવે જિંદગીભર મારી સાથે ચાલશે. કરીના કપૂર સાથેના સંબંધો અંગે વાત કરતાં તે કહે છે કે અમે એક ચેનલ માટે શૂટિંગ કરી રહ્યાં હતાં ત્યારે કરીના અચાનક જ ત્યાં આવી ચડી. તે નજીકમાં જ કોઇ એડ્ માટે શૂટિંગ કરી રહી હતી. તે અમારા બધાં માટે આઇસક્રીમ લઇને આવી હતી. અમે ઘણો સમય સાથે વિતાવ્યો.